મોદી સરકારે ગ્રામીણ વિસ્તારના લોકોને દિવાળીની ભેટ આપી છે. આ ભેટ ખરેખર ગ્રામીણ વિસ્તારના લોકો માટે મદદગાર સાબિત થશે. રાંધણ ગેસ કનેક્શન અને ગેસ સિલિન્ડરના વિતરણની વ્યવસ્થા સુધારવા માટે સરકારી ઓઈલ માર્કેટિંગ કંપનીઓએ એક મહત્વનું પગલું લીધું છે. ઓઈલ વિતરણ કંપનીઓએ જોઈન્ટ સર્વિસ સેન્ટર્સને ગેસ સિલિન્ડર બુક કરવા અને આપવા માટે અધિકૃત કર્યા છે. આ કેન્દ્રો પરથી ભારત પેટ્રોલિયમ, ઈન્ડિયન ઓઈલ અને હિન્દુસ્તાન પેટ્રોલિયમના રાંધણ ગેસ બુક થઈ શક્શે સાથે નવું કનેક્શન પણ લઈ શકાશે.